Simi

Simisola Bolatito Kosoko (wey dem bon for 19 April 1988) wey pipo no wel wel as Simi na Naija singa, song raita, an pesin wey dey du fims. Simi start to sing as Gospel singa an na for 2008 e rilis e fest habom Ogaju. Simi bi one of di pipo wey dey joji for sisin 7 of di Nigeria Idol TV show in 2022. Simi start to dey popular afta e sing one song kol Tiff in 2014. Tiff dey for fi katigori of song wey fit kolet  Best Alternate Song at The Headies 2015.

For 2014, Simi sahin one rekod kontrat with X3M Music, but e komot for di rekod kompini wey e kontrat finish in 2019. Simi rilis e sekod habom Simisola on 8 September 2017. E nomba three habom Omo Charlie Champagne, Vol. 1 kom out on 19 April 2019. Na dat date wey e rish 31 years e rilis Omo Charlie Champagne, Vol. 1. Simi   in June 2019, opun e own rekod lebel kompini Brat".
How e tek start life
Na for 19 April 1988 fey bon Simi in Ojuelegba, Surulere, Legos Stet. Wen Simi tell Juliet Ebirim wwy dey wok for Vanguard Niuz-pepa about e life tori, e tok sey wen e dey 9 years old, e peret marej skata. E stil tok sey wen edey smol, e dey do wetin boiz-dem dey do.
How e tek go skul
Simi go Star Intanashinol Kolej, one sekondiri skul wey de Ikorodu, Legos Stet. Simi rid  Mass Komunikeshon for Kovenat Yunivasiti.
How e tek wok
 2006-2013 ( Ogaju habom)
Simi dat time fest dey sing an dans for e lokal chorch. For 2008, e rilis one habom kol Ogaju. Ogaju get some muzik inside like: "Iya Temi", an   "Ara Ile". Na Samklef bi di produsa of di habom.
 2014-2018: (Restless, Chemistry, an Simisola).
For January 2014, Simi rilis one habom kol Restless. Di habom get five song inside. Na Restless habom mek X3M rekod lebel sahin Simi. Di habom get som song wey oda popular singa don sing. For ezampul, Rihanna song "Man down" an Adele song "Set Fire to the rain" de inside Restless habom.

For 9 January 2014, Simi rilis two singu "Tiff", an "E No Go Funny". Pipo like dis two song an meni redio an TV steshon play di song wel wel. Na Josh Clarke produs di vidio of "Tiff" an na 30 August 2015 pipo start to see di vidio.

For Headies 2015 Edition awod, "Tiff" dey for di katigori of Best Alternative Song.
Simi leta win di " Most Promisin Act to Watch "'" at di 2015 Nigerian Entatemet Awod.
For one intaviu wey Simi do with Lidaship niuz-pepa, Simi tok sey e don dey wok to rilis e sekod habom in 2016. Simi rilis Jamb Question an one site kol NotJustOk  chuz Simi as one of di singa wey pipo go nid to lisin to in 2016. Simi do di remix of Jamb Question with Naija rappa Falz. Simi rilis Oscar Heman Ackah song  "Love Don't Care". Pipo like di song. Di song tok about how Naija pipo no like to dey folo oda tribe do somtin togeda. Na Clarence Peters daret di vidio of di song. MTV Afrika Muzik Awods join Simi nem for Best Breakthrough Act Katigori in October 2016.

Muzik wey e don do
+ List of singu wey e don do, di year an di nem of do habom. Taitu Year Habom "Ara Ile"2008Ogaju"Emi L'Onijo"2012rowspan="6" "Take a Chance""Chocolate Brown""Don't Judge Me (cover)"2013"Bibanke (cover)""Marvin's Room (cover)""Tiff"2014Simisola"E No Go Funny""Jamb Question"2015Simisola"Jamb Question" (Remix) (featuring Falz)rowspan="2" "Open and Close""Love Don't Care"2016Simisola"Smile for Me"2017"Joromi""I Dun Care"2018 Omo Charlie Champagne, Vol. 1"Lovin""Ayo"2019"Duduke" 2020rowspan="2"  "There for You" 

Wia dem gada di tori

Katigori:Naija pipul
Katigori:Tori abaut pipul life
Katigori:Singas for Naija
Katigori:Pipul wey dem bon for 1988
Katigori:Naija wuman